喺十七世紀
三個英文字母 「VOC」
形成世界上最有名嘅標誌
呢個縮寫就係屬於聯合東印度公司
（Verenigde Oostindische Compagnie）
又叫荷蘭東印度公司——
普遍認為係有史以嚟
最搵錢嘅公司
從 1602 年開始壟斷咗
蓬勃發展嘅香料市場
同埋開拓咗亞洲
同歐洲之間嘅貿易路線
但依啲成功帶有
沈重嘅人類生命作代價
當荷蘭成立依間公司
佢俾咗依個機構喺亞洲
有發動戰爭
展開外交同奪取殖民地嘅權力
本嚟荷蘭東印度公司係為咗搵錢
同埋同其他歐洲帝國競爭
嗰陣亞洲市場係最大
同香料喺成個歐洲有好大需求
其中最珍貴嘅就喺肉荳蔻
但肉荳蔻淨係喺
印尼班達群島先至栽培到
如果荷蘭官員獲得
對肉荳蔻嘅獨家控制權
會令到投資者變得富有
亦確保公司長期嘅生存
同時剝奪競爭對手同樣嘅利益
但係計劃嘅成功
全賴於班丹人聽唔聽話
公司管理層同冷酷無情嘅
Jan Pieterszoon Coen
會不遺餘力噉去確保依樣嘢
班達群島大約有 15,000 居民
係由村民聯會組成
好叻做生意嘅
有錢 orang kaya 人控制
佢哋基本上壟斷咗肉荳蔻幾個世紀
以最高價賣俾亞洲同歐洲嘅商人
喺 1600 年代荷蘭
東印度公司嚟到嘅時候
啲官員勸班 orang kaya 人
簽一項條約
保證佢哋喺肉荳蔻嘅壟斷地位
過往班達群島領導
有同意過類似協議
但都可以違反咗
而無發生過嚴重後果
荷蘭人帶嚟新嘅威脅
佢哋嘗試起堡壘去控制貿易同停止走私
同堅持所有肉荳蔻都要以低價賣俾佢哋
好多班達群島嘅人都唔願意
令到兩邊關係越嚟越差
喺 1609 年，一班村民突襲
殺死咗荷蘭上將同埋佢 40 個人
跟住嘅十年，局勢越嚟越緊張
條約簽完又毀，毀完又簽
公司同總督 Jan Pieterszoon Coen
開始考慮新嘅策略
對班達人
有位官員寫道：
「一係講道理，一係完全滅絕。」
Coen 認為，無戰爭、就無貿易
喺 1621 年，經過上級嘅同意
佢發動咗大規模嘅入侵
逼班達群島嘅領導簽咗另一份文件
但今次，條款並沒有承認
班丹人係一個主權民族——
佢哋係荷蘭東印度公司嘅殖民地臣民
好快，荷蘭官員就話發現咗
針對佢哋嘅陰謀
Coen 就用依樣藉口去鏟除阻力
佢命令士兵去折磨
班達群島嘅領導作逼供
喺之後幾個月
軍事部隊發動咗場殘酷戰役
導致班丹人口大量減少
好多班丹人要餓死或做奴隸
被送去好遠嘅荷蘭殖民地
其他就寧願跳崖都唔肯投降
數以千計人逃難離開
清空咗好多村落
有幸存者到其他島嶼重新定居
保留淨低嘅班達群島語言同文化
當公司嘅暴力行動結束
原居民得返少過一千人
當中大部份都係奴隸
荷蘭東印度公司
將啲島分割成種植園
同輸入咗奴隸作勞動力
從多方面嚟睇
依個係種族滅絕行為
佢哋為咗壟斷全球肉荳蔻市場
加快公司經濟嘅發展
為荷蘭黃金時代作出咗貢獻
雖然 Coen 面對批評
但一直到 20 世紀
佢都俾譽為民族英雄
班達大屠殺 400 年後
Coen 嘅塑像仍然坐落喺霍恩市——
即管要移除佢嘅壓力越嚟越大
Coen 同荷蘭東印度公司
帶嚟咗珍貴商品
喺佢哋控制下，利潤飆升
但佢哋用暴力撕裂咗另一個社會
嚟實現呢一個目標